CELEX: 52007PC0782
Language: el
Date: 2007-12-13
Title: Πρόταση Απόφαση του Συμβουλίου σχετικά με την καταγγελία του πρωτοκόλλου που καθορίζει τις αλιευτικές δυνατότητες και τη χρηματική αντιπαροχή που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας

Σημαντική ανακοίνωση νομικού περιεχομένου

|

52007PC0782

Πρόταση Απόφαση του Συμβουλίου σχετικά με την καταγγελία του πρωτοκόλλου που καθορίζει τις αλιευτικές δυνατότητες και τη χρηματική αντιπαροχή που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας  /* COM/2007/0782 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 13.12.2007COM(2007) 782 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την καταγγελία του πρωτοκόλλου που καθορίζει τις αλιευτικές δυνατότητες και τη χρηματική αντιπαροχή που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΤο ΠΡΩΤΟΚΟΛΛΟ για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας συνήφθη για περίοδο δύο ετών από την 1η Αυγούστου 2006. Σύμφωνα με το άρθρο 12, το εν λόγω πρωτόκολλο μπορεί να παραταθεί σιωπηρά δύο φορές, επί δύο πρόσθετα έτη κάθε φορά εκτός εάν υπάρξει καταγγελία. Το ενδεχόμενο καταγγελίας προβλέπεται στο άρθρο 13 του πρωτοκόλλου και όπου προβλέπεται ότι το ενδιαφερόμενο μέρος κοινοποιεί εγγράφως στο άλλο μέρος την πρόθεσή του να καταγγείλει το πρωτόκολλο τουλάχιστον έξι μήνες πριν από τη λήξη της αρχικής περιόδου ή κάθε συμπληρωματικής περιόδου.Το ύψος της χρηματικής αντιπαροχής του πρωτοκόλλου ορίζεται σε 86.000.000 € ετησίως για τις αλιευτικές δυνατότητες που αφορούν ένδεκα κατηγορίες αλιείας οι οποίες μπορούν να χρησιμοποιηθούν από δώδεκα κράτη μέλη. Αυτές οι κατηγορίες αλιείας δεν χρησιμοποιούνται κατά τον βέλτιστο τρόπο, ενώ οι περισσότερες από αυτές χρησιμοποιούνται ανεπαρκώς, δυσχεραίνοντας τη χρηματοοικονομική απόδοση του εν λόγω πρωτοκόλλου. Κατά συνέπεια, προτείνεται να μην παραταθεί σιωπηρά το παρόν πρωτόκολλο αλλά να καταγγελθεί, σύμφωνα με το άρθρο 13, ώστε να ξεκινήσουν νέες διαπραγματεύσεις με τη Μαυριτανία για τη σύναψη νέου πρωτοκόλλου το οποίο θα προσφέρει αλιευτικές δυνατότητες προσαρμοσμένες στις διαπιστωμένες ανάγκες των στόλων των ενδιαφερόμενων κρατών μελών και μια ανάλογα προσαρμοσμένη χρηματική αντιπαροχή.Ως εκ τούτου, η Επιτροπή προτείνει στο Συμβούλιο να εκδώσει την παρούσα απόφαση.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την καταγγελία του πρωτοκόλλου που καθορίζει τις αλιευτικές δυνατότητες και τη χρηματική αντιπαροχή που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της ΜαυριτανίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2 σε συνδυασμό με το άρθρο 37,την πρόταση της Επιτροπής,Εκτιμώντας τα ακόλουθα:(1) Η Ευρωπαϊκή Κοινότητα και η Ισλαμική Δημοκρατία της Μαυριτανίας[1] συνήψαν πρωτόκολλο για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης για περίοδο δύο ετών από την 1η Αυγούστου 2006. Σύμφωνα με το άρθρο 12, το εν λόγω πρωτόκολλο μπορεί να παραταθεί σιωπηρά δύο φορές, επί δύο πρόσθετα έτη κάθε φορά εκτός εάν υπάρξει καταγγελία από ένα εκ των μερών.(2) Λόγω της μη βέλτιστης χρησιμοποίησης των αλιευτικών δυνατοτήτων που χορηγούνται βάσει του παρόντος πρωτοκόλλου, είναι προς το συμφέρον της Κοινότητας, σύμφωνα με τους όρους του άρθρου 13 του εν λόγω πρωτοκόλλου, να καταγγείλει το παρόν πρωτόκολλο και να αρχίσει διαβουλεύσεις με την Ισλαμική Δημοκρατία της Μαυριτανίας.(3) Για να εξασφαλισθεί η συνέχιση των αλιευτικών δραστηριοτήτων μετά την ημερομηνία λήξης της ισχύος του πρωτοκόλλου που καταγγέλλεται βάσει της παρούσας, ενδείκνυται να αρχίσουν νέες διαπραγματεύσεις ώστε να συναφθεί νέο πρωτόκολλο το οποίο θα προσαρμόζεται καλύτερα στις διαπιστωμένες ανάγκες των στόλων των κρατών μελών για αλιευτικές δυνατότητες, σύμφωνα με τις κατευθύνσεις του Συμβουλίου.ΑΠΟΦΑΣΙΖΕΙ:Άρθρο μόνοΤο Συμβούλιο εξουσιοδοτεί την Επιτροπή να καταγγείλει, εξ ονόματος της Κοινότητας, το προαναφερόμενο πρωτόκολλο και να κοινοποιήσει επίσημα την εν λόγω καταγγελία στην Ισλαμική Δημοκρατία της Μαυριτανίας.Βρυξέλλες,Για το ΣυμβούλιοΟ πρόεδρος [1] Κανονισμός (ΕΚ) αριθ. 1801/2006 του Συμβουλίου της 30ής Νοεμβρίου 2006 για τη σύναψη συμφωνίας σύμπραξης στον τομέα της αλιείας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας – ΕΕ L 343/9 της 8ης Δεκεμβρίου 2006